**3ος ΑΓΩΝΑΣ**

**ΠΑΝΕΛΛΗΝΙΟY ΠΡΩΤΑΘΛΗΜΑΤΟΣ KARTING 2019**

**ΣΥΜΠΛΗΡΩΜΑΤΙΚΟΣ ΚΑΝΟΝΙΣΜΟΣ**

**ΠΙΣΤΑ KARTODROMO**

**Κυριακή 3 Νοεμβρίου 2019**

Αριθμός Μητρώου ΕΠΑ:

054/23.04.2019

4/10-10-2018

4/10-10-2018

……………

# Οργάνωση: ΑΛΑ - ΑΡΤΕΜΙΣ Αθλητική Ένωση

## ΓΡΑΜΜΑΤΕΙΑ ΤΟΥ ΑΓΩΝΑ

Η Γραμματεία του αγώνα θα λειτουργεί μέχρι την Παρασκευή 1 Νοεμβρίου 2019 στην οδό Βολανάκη 3, 19:00-22.00, και στα τηλέφωνα 2106923180/ 6944368469. Την Κυριακή 3 Νοεμβρίου 2019 θα λειτουργεί στην πίστα με τηλέφωνο 6944368469.

Οι αγωνιζόμενοι πρέπει να βρίσκονται σε συνεχή επαφή με τη Γραμματεία του αγώνα για να παραλαμβάνουν τα Δελτία Πληροφοριών.

**ΠΡΟΓΡΑΜΜΑ**

Έναρξη εγγραφών Δευτέρα 21 Οκτωβρίου 2019 ώρα 8.00

Λήξη εγγραφών Παρασκευή 26 Οκτωβρίου 2019 ώρα 24.00

Δημοσίευση συμμετοχών Δευτέρα 29 Νοεμβρίου 2019 ώρα 12.00

Διοικητικός έλεγχος Σάββατο 2 Νοεμβρίου 2019 ώρα 14.30 - 17.00

Τεχνικός έλεγχος Σάββατο 2 Νοεμβρίου 2019 ώρα 14.30 - 17.00

Δημοσίευση πίνακα εκκινούντων Σάββατο 2 Νοεμβρίου 2019 ώρα 18.00

Ενημέρωση αγωνιζόμενων Κυριακή 3 Νοεμβρίου 2019 ώρα 08.30 - 09.00

Έναρξη δοκιμών Κυριακή 3 Νοεμβρίου 2019 ώρα 09.00

## ΑΡΘΡΟ 1 ΟΡΓΑΝΩΣΗ

Μετά από έγκριση της ΟΜΑΕ, η ΑΛΑ σε συνεργασία με την ΑΡΤΕΜΙΣ Αθλητική Ένωση διοργανώνει τον 3ο αγώνα του Πανελληνίου Πρωταθλήματος Karting που θα διεξαχθεί την Κυριακή 3 Νοεμβρίου 2019 στην πίστα KARTODROMO Αφιδνών.

Ο αγώνας θα διεξαχθεί σύμφωνα με τις διατάξεις:

α. Του Εθνικού Αγωνιστικού Κανονισμού (ΕΑΚ) και των παραρτημάτων του.

β. Των εγκυκλίων της ΟΜΑΕ.

γ. Της Προκήρυξης Πανελληνίου Πρωταθλήματος Karting.

δ. Του Γενικού και του Τεχνικού Κανονισμού Karting και των παραρτημάτων του.

ε. Του παρόντος Συμπληρωματικού Κανονισμού και των δελτίων πληροφοριών.

### 1.2 ΟΡΓΑΝΩΤΙΚΗ ΕΠΙΤΡΟΠΗ

Πρόεδρος: Χαλιβελάκης Μάκης

Μέλη: Ζουλινάκης Χριστόφορος, Βούλγαρης Γιώργος, Πάλλας Απόστολος.

### 1.3 ΣΤΕΛΕΧΗ ΤΟΥ ΑΓΩΝΑ

Πρόεδρος Αγωνοδικών: Δάφνη Κατερίνα

Αγωνοδίκης: Παπαδάς Τάσος

Αγωνοδίκης: Αγγελόπουλος Άγγελος

Αλυτάρχης: Καγιάφας Στέλιος

Βοηθός Αλυτάρχη: Μιχάλογλου Θοδωρής

Γραμματέας του Αγώνα: Προβίδα Παρασκευή

Επικεφαλής Τεχνικός Έφορος: Μπερσής Μάκης

Ιατρός του Αγώνα: Μάτα Δήμου

Pit Marshal: Τσεκούρας Παναγιώτης

Έφορος Χρονομέτρησης / Αποτελεσμάτων: sportstiming.gr

Υπεύθυνος ParcFermé: Νάκος Θεόδωρος

## Η ΟΜ.Α.Ε., Η ΕΠ.Α., ΤΑ ΑΘΛΗΤΙΚΑ ΣΩΜΑΤΕΙΑ, Η ΟΡΓΑΝΩΤΙΚΗ ΕΠΙΤΡΟΠΗ ΚΑΘΩΣ ΚΑΙ ΟΙ ΟΔΗΓΟΙ ΤΟΥ ΑΓΩΝΑ ΔΕΝ ΦΕΡΟΥΝ ΚΑΜΙΑ ΕΥΘΥΝΗ ΕΝΑΝΤΙ ΤΡΙΤΩΝ ΓΙΑ ΤΥΧΟΝ ΑΤΥΧΗΜΑ ΠΟΥ ΜΠΟΡΕΙ ΝΑ ΣΥΜΒΕΙ ΚΑΤΑ ΤΗΝ ΔΙΑΡΚΕΙΑ ΤΩΝ ΕΠΙΣΗΜΩΝ ΔΟΚΙΜΩΝ ΚΑΙ ΤΟΥ ΑΓΩΝΑ.

**Η ΑΣΤΙΚΗ ΕΥΘΥΝΗ ΒΑΡΥΝΕΙ ΤΗΝ ΑΣΦΑΛΙΣΤΙΚΗ ΕΤΑΙΡΕΙΑ ΜΕ ΤΗΝ ΟΠΟΙΑ ΕΧΕΙ ΣΥΝΑΦΘΕΙ ΣΥΜΒΟΛΑΙΟ ΚΑΛΥΨΗΣ ΚΙΝΔΥΝΩΝ ΑΠΟ ΑΥΤΕΣ ΤΙΣ ΔΡΑΣΤΗΡΙΟΤΗΤΕΣ.**

**ΔΗΛΩΝΩ ΑΚΟΜΗ ΟΤΙ ΓΝΩΡΙΖΩ ΟΤΙ ΤΟ ΑΘΛΗΜΑ ΠΟΥ ΣΥΜΜΕΤΕΧΩ ΕΙΝΑΙ ΕΠΙΚΙΝΔΥΝΟ ΚΑΙ ΟΤΙ ΕΧΩ ΠΛΗΡΗ ΓΝΩΣΗ ΤΩΝ ΚΑΝΟΝΩΝ ΚΑΙ ΚΑΝΟΝΙΣΜΩΝ ΠΟΥ ΕΧΟΥΝ ΕΚΔΟΘΕΙ ΑΠΌ ΤΗΝ ΕΠΑ/ΟΜΑΕ ΠΟΥ ΚΑΛΥΠΤΟΥΝ ΚΑΙ ΕΛΕΓΧΟΥΝ ΤΟΥΣ ΑΓΩΝΕΣ ΚΑΙ ΕΓΓΥΩΜΑΙ ΝΑ ΣΕΒΟΜΑΙ ΑΥΤΟΥΣ ΤΟΥΣ ΚΑΝΟΝΕΣ ΚΑΙ ΚΑΝΟΝΙΣΜΟΥΣ.**

## ΑΡΘΡΟ 2 ΠΕΡΙΓΡΑΦΗ

Οι αγώνες θα διεξαχθούν στην πίστα KARTODROMO σε κλειστή διαδρομή μήκους 1.040 μέτρων, κατά την φορά των δεικτών του ρολογιού (ΔΕΞΙΟΣΤΡΟΦΗ) και η χωρητικότητα της καθορίζεται στα 34 καρτ.

**ΑΡΘΡΟ 3 ΚΑΡΤ ΔΕΚΤΑ**

Οι συμμετέχοντες για το **Π.Π.Ε**. θα μπορούν να αγωνιστούν στις ακόλουθες κατηγορίες:

1. **60 ΜΙΝΙ & MINI Β**
2. **JUNIOR**
3. **CLUB**

## SENIOR & SENIOR MASTER

1. **DD2 & DD2 MASTER**
2. **KZ2**
3. **KZ3**

Οι τεχνικές προδιαγραφές, τα βάρη και τα ελαστικά περιγράφονται στον Τεχνικό Κανονισμό Karting 2019. Οι επιτρεπόμενες ηλικίες των αθλητών ανά κατηγορία περιγράφονται στην Προκήρυξη Πανελλήνιου Πρωταθλήματος Karting 2019.

## ΑΡΘΡΟ 4 ΔΗΛΩΣΗ ΣΥΜΜΕΤΟΧΗΣ – ΕΓΓΡΑΦΕΣ

Δικαίωμα συμμετοχής έχει κάθε φυσικό ή νομικό πρόσωπο που έχει εκδώσει Δελτίο Αθλητού του 2019. Για να λάβει μέρος στον αγώνα πρέπει να δηλώσει συμμετοχή μέσω του **ΣΥΣΤΗΜΑΤΟΣ ΔΙΑΔΙΚΤΙΑΚΗΣ ΔΙΑΧΕΙΡΗΣΗΣ ΑΓΩΝΩΝ (ΣΔΔΑ).**

‐ Tο παράβολο συμμετοχής καθορίζεται **ανάλογα με την κατηγορία**. Από το προβλεπόμενο ποσό συμμετοχής, το ποσό που αναλογεί στην ασφάλιση, σύμφωνα με την εγκύκλιο 3, θα καταβληθεί κατά τη δήλωση συμμετοχής μέσω του ΣΔΔΑ, το δε υπόλοιπο του ποσού κατά τον διοικητικό έλεγχο. Η Δήλωση Συμμετοχής σημαίνει αυτόματα για τον συμμετέχοντα πλήρη αποδοχή και γνώση του Συμπληρωματικού Κανονισμού.

Η δήλωση πρέπει να υποβληθεί μέχρι την Παρασκευή 26 Οκτωβρίου 2019 και ώρα 24:00 μέσω του ΣΔΑΑ (Σύστημα Διαδικτυακής Διαχείρισης Αγώνων)

**ΑΡΘΡΟ 5 ΠΑΡΑΒΟΛΟ ΣΥΜΜΕΤΟΧΗΣ – ΑΣΦΑΛΙΣΗ**

Τα παράβολα συμμετοχής ορίζονται για τον αγώνα ως εξής:

1. **60 ΜΙΝΙ &MINI Β** **160€**
2. **JUNIOR 180€**
3. **CLUB 100€**

## SENIOR & SENIOR MASTER 180€

1. **DD2 & DD2 MASTER 180€**
2. **KZ2 180€**
3. **KZ3 180€**

## ΑΡΘΡΟ 6 ΕΙΣΟΔΟΣ ΣΤΗΝ ΠΙΣΤΑ

Απαγορεύεται με ποινή που μπορεί να φτάσει μέχρι και αποκλεισμό από τη συνάντηση, η είσοδος στη πίστα χωρίς εντολή του Αλυτάρχη.

Οι αγωνιζόμενοι πρέπει να παραλάβουν από τον Οργανωτή τα διακριτικά τους για οδηγό και μηχανικό. Διακριτικό επίσης θα χορηγηθεί στους υπεύθυνους ομάδας ΚΑΡΤ εφόσον είναι υπεύθυνοι για περισσότερα από ένα καρτ.

## ΑΡΘΡΟ 7 ΚΑΥΣΙΜΟ

Το καύσιμο θα είναι βενζίνη αμόλυβδη 100 οκτανίων εμπορίου. Το επιλεγμένο πρατήριο για την προμήθεια βενζίνης θα ανακοινωθεί με δελτίο πληροφοριών. Στο έντυπο τεχνικού ελέγχου είναι υποχρεωτική η αναγραφή του τύπου λαδιού και η αναλογία αυτού %.

## ΑΡΘΡΟ 8 ΕΛΑΣΤΙΚΑ

Μετά την ολοκλήρωση των ελεύθερων δοκιμών και πριν την έξοδο τον αγωνιζομένων από το Parc Ferme θα μαρκαριστούν τα ελαστικά και με αυτά ο κάθε αγωνιζόμενος θα συμμετέχει στις χρονομετρημένες δοκιμές, στα 2 προκριματικά σκέλη και στον τελικό. Σε κάθε αγώνα επιτρέπεται στον κάθε αγωνιζόμενο ένα σετ ελαστικά σλίκ (υποχρεωτικά) + ένα ελαστικό μπροστινό η πίσω (προαιρετικά) μετά από αίτηση του στους Τεχνικούς Εφόρους και παράδοση του επιπλέον ελαστικού για αλλαγή σε αυτούς.

Η κατηγορία Club δεν έχει Parc Ferme ελαστικών.

**ΑΡΘΡΟ 9 ΣΕΙΡΑ ΕΚΚΙΝΗΣΗΣ - ΑΡΙΘΜΟΙ ΣΥΜΜΕΤΟΧΗΣ**

Η σειρά εκκίνησης των κατηγοριών είναι η ακόλουθη:

### 60 MINI &Β– JUNIOR – CLUB –SENIOR – DD2 – KZ2/KZ3

Οι αριθμοί συμμετοχής πρέπει να είναι τοποθετημένοι στις 4 πλευρές του κάρτ σε όλη τη διάρκεια της συνάντησης. Οι αριθμοί θα είναι χρώματος μαύρου σε κίτρινο φόντο (σύμφωνα με το άρθρο 14.2 του Γενικού Κανονισμού Karting 2019).

### ΑΡΘΡΟ 10 ΕΝΗΜΕΡΩΣΗ ΑΓΩΝΙΖΟΜΕΝΩΝ (BRIEFING)

Η ενημέρωση αγωνιζομένων και διαγωνιζομένων (concurrent) θα γίνει την Κυριακή 12 Νοεμβρίου 2019 στην πίστα στις 8.30. Επιπλέον ενημερώσεις μπορεί να γίνουν αν θεωρηθεί αναγκαίο. Η παρουσία όλων των αγωνιζομένων και των διαγωνιζομένων είναι υποχρεωτική, με ποινή που μπορεί να φτάσει μέχρι και τον αποκλεισμό. Η παρουσία τους θα επιβεβαιώνεται ενυπόγραφα.

### ΑΡΘΡΟ 11 ΕΛΕΥΘΕΡΕΣ ΚΑΙ ΧΡΟΝΟΜΕΤΡΗΜΕΝΕΣ ΔΟΚΙΜΕΣ

**Ελεύθερες δοκιμές** Οι ελεύθερες δοκιμές θα έχουν διάρκεια 10 λεπτών και είναι προαιρετικές. Η χρήση ηλεκτρονικής χρονομέτρησης (σένσορες) είναι υποχρεωτική.

### Χρονομετρημένες δοκιμές

Η χρονομέτρηση θα γίνεται με σύστημα ηλεκτρονικής χρονομέτρησης (σένσορες). Η διάρκεια χρονομέτρησης θα είναι 10 λεπτά. Κάθε αγωνιζόμενος θα πρέπει να χρονομετρηθεί σε ΕΝΑ τουλάχιστον γύρο.

### ΑΡΘΡΟ 12 ΑΓΩΝΕΣ

|  |  |  |  |
| --- | --- | --- | --- |
| **ΚΑΤΗΓΟΡΙΑ** | **ΣΚΕΛΟΣ 1** | **ΣΚΕΛΟΣ 2**  | **ΤΕΛΙΚΟΣ** |
| 60 MINI&Β | 8 | 8 | 12 |
| JUNIOR | 10 | 10 | 15 |
| SENIOR | 12 | 12 | 17 |
| DD2 | 12 | 12 | 17 |
| KZ2 | 12 | 12 | 17 |

|  |  |  |
| --- | --- | --- |
| **ΚΑΤΗΓΟΡΙΑ** | **ΤΕΛΙΚΟΣ 1** | **ΤΕΛΙΚΟΣ 2** |
| ΚΖ3 | 11 | 11 |
| CLUB | 11 | 11 |

Στις κατηγορίες 60 Mini & Mini B, Junior, Senior και KZ2 οι χρονομετρημένες δοκιμές καθορίζουν την σειρά εκκίνησης του Προκριματικού Σκέλους 1. Η κατάταξη του Προκριματικού Σκέλους 1 καθορίζει την σειρά εκκίνησης του Προκριματικού Σκέλους 2. Η ενδιάμεση βαθμολογία των δυο Προκριματικών Σκελών καθορίζει την σειρά εκκίνησης του Τελικού. Νικητής ανακηρύσσεται ο πρώτος του Τελικού και παίρνει την σημαία τερματισμού, ενώ οι τρεις πρώτοι του Τελικού παίρνουν τα κύπελλα του αγώνα.

Στις κατηγορίες Club και ΚΖ3 οι χρονομετρημένες δοκιμές καθορίζουν την σειρά εκκίνησης του Τελικού 1. Η κατάταξη του Τελικού 1 καθορίζει την σειρά εκκίνησης του Τελικού 2. Νικητής ανακηρύσσεται ο πρώτος του Τελικού 2 και παίρνει την σημαία τερματισμού, ενώ οι τρεις πρώτοι του Τελικού 2 παίρνουν τα κύπελλα του αγώνα.

### ΑΡΘΡΟ 13 ΤΕΧΝΙΚΟΣ ΕΛΕΓΧΟΣ

Στον τερματισμό θα γίνεται ένας πλήρης και λεπτομερής έλεγχος που μπορεί να προβλέπει μέχρι και την αποσυναρμολόγηση του καρτ:

α. για τα καρτ που έχουν καταταγεί στις τρεις πρώτες θέσεις κάθε κατηγορίας,

β. σε οποιοδήποτε άλλο καρτ, κατά την απόλυτη κρίση των Αγωνοδικών, που ενεργούν αυτεπάγγελτα ή μετά από ένσταση ή μετά από εισήγηση του Αλυτάρχη ή του Επικεφαλής Τεχνικού Εφόρου ή κατόπιν εντολής της EΠΑ

### ΑΡΘΡΟ 14 ΕΝΣΤΑΣΕΙΣ - ΕΦΕΣΕΙΣ

Οι ενστάσεις υποβάλλονται ως εξής:

α. Σχετικά με αντικανονική εγγραφή αγωνιζομένου το αργότερο μισή ώρα (30’) μετά τη λήξη του ελέγχου εξακρίβωσης.

β. Σχετικά με τεχνικά θέματα το αργότερο δεκαπέντε λεπτά (15’) μετά το τέλος του κάθε αγώνα ή κάθε δοκιμασίας.

γ. Σχετικά με τα αποτελέσματα και τις κατατάξεις μέσα σε δέκα λεπτά (10’) από την ανακοίνωσή των προσωρινών αποτελεσμάτων των διάφορων προσπαθειών ή 15 λεπτών από την ανάρτηση της κατάταξης κάθε τελικού.

Οι ενστάσεις υποβάλλονται, από τον αγωνιζόμενο (ή τον κηδεμόνα του) ή τον διαγωνιζόμενο και μόνο, εγγράφως στον Αλυτάρχη, στον βοηθό του ή αν λείπουν σε έναν από τους αγωνοδίκες και πρέπει να συνοδεύονται από το σχετικό παράβολο. Το ύψος του παράβολου είναι ίσο με το παράβολο της συμμετοχής.

Το παράβολο επιστρέφεται εφόσον η ένσταση γίνει δεκτή. Η ένσταση που γίνεται για τεχνικά θέματα πρέπει να αφορά:

α. κινητήρα (ολικός έλεγχος του κινητήρα με βάση το δελτίο αναγνώρισης)

β. σασί (με βάση το δελτίο αναγνώρισης)

γ. άλλα συγκεκριμένα σημεία ή εξαρτήματα του καρτ

Οι συμμετέχοντες έχουν το δικαίωμα της έφεσης που υποβάλλεται σύμφωνα με τα όσα ορίζει ο Ε. Α. Κ (άρθρο 181 κλπ) και πρέπει να συνοδεύεται από παράβολο όπως προσδιορίζεται στην Εγκύκλιο 3 Καρτ 2019.

### ΑΡΘΡΟ 15 ΑΠΟΝΟΜΗ ΕΠΑΘΛΩΝ

Η τελετή της απονομής επάθλων θα πραγματοποιηθεί στην πίστα σε χρόνο που θα ανακοινωθεί. Στους 3 πρώτους των κατηγοριών 60 ΜΙΝΙ, 60 ΜΙΝΙ Β, JUNIOR, CLUB, SENIOR, ΚΖ3 και KZ2 θα απονεμηθούν κύπελλα αν εκκινήσουν τουλάχιστον 5 αθλητές ανά κατηγορία, στους δύο πρώτους αν εκκινήσουν τουλάχιστον τέσσερις αθλητές ανά κατηγορία και στον πρώτο αν εκκινήσουν τουλάχιστον τρεις αθλητές. Για τις κλάσεις SENIOR MASTER θα απονεμηθούν κύπελλα στον πρώτο της κάθε κλάσης, αν εκκινήσουν τουλάχιστον 3 αθλητές.